cyanic-selkie/wikianc huggingface dataset:
กระทรวงวิทยาศาสตร์และเทคโนโลยี (ประเทศไทย)
ประวัติ
ในภายหลัง เมื่อ สถานการณ์สิ่งแวดล้อมในประเทศไทย ทวีความรุนแรงเพิ่มขึ้น รัฐบาลจึงได้มุ่งเน้น และให้ความสำคัญกับสิ่งแวดล้อมเพิ่มขึ้น โดยได้มีการจัดตั้งหน่วยงานที่เกี่ยวกับสิ่งแวดล้อมเพิ่มเติ่ม เช่น กรมควบคุมมลพิษ, กรมส่งเสริมคุณภาพสิ่งแวดล้อม, สำนักนโยบายและแผนสิ่งแวดล้อม โดยทั้งสามหน่วยงานนี้จัดตั้งตามพันธกิจ ตามพระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535 โดยรับโอนอำนาจหน้าที่และกิจการบริหารของสำนักงานคณะกรรมการสิ่งแวดล้อมแห่งชาติ พร้อมกับเปลื่ยนนามกระทรวงเสียใหม่ เป็น กระทรวงวิทยาศาสตร์ เทคโนโลยีและสิ่งแวดล้อม โดยมีผลบังคับใช้เมื่อวันที่ 4 เมษายน 2535
ต่อมาในสมัยรัฐบาลพันตำรวจโท ทักษิณ ชินวัตร เป็นนายกรัฐมนตรี ได้มีการปรับปรุงกระทรวง ทบวง กรม ให้ทันสมัยกับสถานการณ์ปัจจุบัน และสอดคล้องกับงานที่มากขึ้น ทำให้กระทรวงวิทยาศาสตร์ เทคโนโลยีและสิ่งแวดล้อม เปลี่ยนชื่อเป็น กระทรวงวิทยาศาสตร์และเทคโนโลยี และมีบทบาทที่ชัดเจนในด้านวิทยาศาสตร์และเทคโนโลยี โดยมีผลตั้งแต่วันที่ 3 ตุลาคม พ.ศ. 2545
ในวันพุธที่ 1 พฤษภาคม พ.ศ. 2562 ราชกิจจานุเบกษาได้เผยแพร่ '''พระราชบัญญัติปรับปรุงกระทรวง ทบวง กรม (ฉบับที่ 19) พ.ศ. 2562''' ซึ่งมีผลบังคับใช้ในวันถัดจากวันประกาศในราชกิจจานุเบกษาคือในวันพฤหัสบดีที่ 2 พฤษภาคม พ.ศ. 2562 ส่งผลให้กระทรวงวิทยาศาสตร์และเทคโนโลยีถูกยุบลงและควบรวมเข้ากับสำนักงานคณะกรรมการการอุดมศึกษา กระทรวงศึกษาธิการ และสำนักงานคณะกรรมการวิจัยแห่งชาติ เป็นกระทรวงใหม่ชื่อว่า กระทรวงการอุดมศึกษา วิทยาศาสตร์ วิจัยและนวัตกรรม
ลี วอนซุก
ลี วอนซุก (Won Suk Lee) นักมวยสากลชาวเกาหลีใต้ เกิดเมื่อ 25 มกราคม พ.ศ. 2485 สถิติการชก 42 ครั้ง ชนะ 22 (น็อค 10) เสมอ 6 แพ้ 14
ปีเตอร์ ฮิกส์
ปีเตอร์ ฮิกส์ (Peter Higgs; เกิด 29 พฤษภาคม ค.ศ. 1929) เป็นนักฟิสิกส์เชิงทฤษฎีชาวอังกฤษ โดยได้รับรางวัลโนเบลสาขาฟิสิกส์ร่วมกับฟร็องซัว อ็องแกลร์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS
แหล่งข้อมูลอื่น
1929
ซูการ์โน มะทา
ซูการ์โน มะทา เป็นนักการเมืองชาวไทย สมาชิกสภาผู้แทนราษฎรจังหวัดยะลา สังกัดพรรคประชาชาติ ประธานคณะกรรมาธิการการกระจายอำนาจ การปกครองส่วนท้องถิ่น และการบริหารราชการรูปแบบพิเศษ เป็นอดีตรองเลขาธิการนายกรัฐมนตรีฝ่ายการเมือง เขาเป็นสมาชิกสภาผู้แทนราษฎรเพียงหนึ่งเดียวของพรรคพลังประชาชนในพื้นที่ภาคใต้ในการเลือกตั้ง พ.ศ. 2550
ประวัติ
ซูการ์โน มะทา เกิดเมื่อวันที่ 17 กันยายน พ.ศ. 2507 เป็นบุตรของนายอาแว มะทา และนางแมะเย๊าะ วาเยาะตายี เป็นน้องชายของนายวันมูหะมัดนอร์ มะทา สำเร็จการศึกษาประกาศนียบัตรการศึกษาชั้นสูง (ป.กศ.สูง) จากวิทยาลัยครูเพชรบุรีวิทยาลงกรณ์ ระดับปริญญาตรี ครุศาสตรบัณฑิต สาขาพลศึกษา จากวิทยาลัยครูยะลา และระดับปริญญาโทสาขาพัฒนาสังคม จากสถาบันบัณฑิตพัฒนบริหารศาสตร์
การทำงาน
ซูการ์โน มะทา เคยเป็นผู้ช่วยดำเนินงาน ส.ส. เป็นสมาชิกสภาองค์การบริหารส่วนจังหวัดยะลา และเคยเป็นรองนายกองค์การบริหารส่วนจังหวัดยะลา 2 สมัย ต่อมาได้สมัครรับเลือกตั้ง ส.ส.จังหวัดยะลา สังกัดพรรคพลังประชาชน ในการเลือกตั้ง พ.ศ. 2550 และได้รับเลือกตั้งเป็น ส.ส.คนเดียวของพรรคในพื้นที่ภาคใต้
ในการเลือกตั้งปี 2554 นายซูการ์โน ได้ลงสมัครในสังกัดพรรคเพื่อไทย ในจังหวัดยะลา เขตเลือกตั้งที่ 2 แต่พ่ายให้กับนายอับดุลการิม เด็งระกีนา อดีต ส.ส.ยะลา 2 สมัย จากพรรคประชาธิปัตย์
ในปี พ.ศ. 2561 เขาในฐานะแกนนำกลุ่มวาดะห์ ได้ออกมาโพสต์เฟซบุ๊กยืนยันว่าทางกลุ่มวาดะห์ได้ย้ายมาสังกัดพรรคประชาชาติ และได้รับเลือกตั้งเป็น ส.ส. ในการเลือกตั้ง พ.ศ. 2562
ปลาบู่จุดคู่
ปลาบู่จุดคู่ (Dualspot gobies ) เป็นปลาขนาดเล็กจำพวกหนึ่ง ในสกุล Redigobius (/เร-ดิ-โก-บิ-อัส/) ในวงศ์ปลาบู่ (Gobiidae) พบกระจายพันธุ์ในภูมิภาคตะวันตกของอินโด-แปซิฟิก โดยพบได้ตั้งแต่ฝั่งตะวันตกของแปซิฟิกจากออสเตรเลียจนถึงทวีปแอฟริกา แต่บางชนิด ก็เป็นสัตว์เฉพาะถิ่นที่พบได้เฉพาะเกาะฟิจิเท่านั้น โดยพบในแหล่งน้ำจืดบริเวณปากแม่น้ำ, ชะวากทะเล ที่ได้รับอิทธิพลจากกระแสน้ำขึ้นน้ำลง โดยมักหลบซ่อนตัวอยู่ตามพืชน้ำหรือเศษวัสดุต่าง ๆ
จัดเป็นปลาบู่ขนาดเล็ก จึงนิยมเลี้ยงเป็นปลาสวยงาม
พิพิธภัณฑ์ธนาคารไทย
พิพิธภัณฑ์ธนาคารไทย (Thai Bank Museum) เป็นพิพิธภัณฑ์ที่จัดตั้งขึ้นโดยธนาคารไทยพาณิชย์ จำกัด (มหาชน) โดยมีวัตถุประสงค์ เพื่อเก็บรวบรวมเอกสาร เครื่องมือเครื่องใช้อันบ่งบอกถึงวิวัฒนาการแห่งความเจริญก้าวหน้าในระบบการเงินการธนาคารของประเทศ จัดแสดงสิ่งของล้ำค่าทางประวัติศาสตร์ด้านการเงินการธนาคารของชาติ สำหรับเป็นแหล่งค้นคว้าด้านวิชาการ อันเป็นประโยชน์ต่อคนรุ่นหลัง
สงครามอังกฤษ-เนเธอร์แลนด์ครั้งที่สอง
สงครามอังกฤษ-เนเธอร์แลนด์ครั้งที่สอง (Second Anglo-Dutch War; 4 มีนาคม ค.ศ. 1665 — 31 กรกฎาคม ค.ศ. 1667) เป็นสงครามระหว่างอังกฤษกับ สาธารณรัฐเนเธอร์แลนด์และราชอาณาจักรเดนมาร์ก-นอร์เวย์ อังกฤษพยายามที่จะลดอิทธิพลของเนเธอร์แลนด์ในทางการค้า หลังจากที่ได้รับความสำเร็จในระยะต้นของสงครามแต่สงครามมาจบลงด้วยชัยชนะของเนเธอร์แลนด์โดยการลงนามในสนธิสัญญาเบรดา (Treaty of Breda) ในปี ค.ศ. 1667 แต่อังกฤษและฝรั่งเศสไม่พอใจในข้อตกลงซึ่งทำให้เกิดสงครามครั้งต่อไป
มาดามโบวารี
มาดามโบวารี (Madame Bovary) เป็นวรรณกรรมฝรั่งเศสที่มีชื่อเสียงระดับโลก ซึ่งประพันธ์โดยนักเขียนฝรั่งเศส นามว่า กูสตัฟ ฟลอแบร์ (Gustave Flaubert) และตีพิมพ์ครั้งแรกเมื่อปี ค.ศ. 1857 เนื้อหาเกี่ยวกับชีวิตของผู้หญิงคนหนึ่งที่แต่งงานแล้วไม่พอใจกับชีวิตครอบครัว เนื่องจากในสมัยนั้น เนื้อหาเช่นนี้ถือว่าไม่เหมาะสมมาก จึงทำให้นักประพันธ์โดนฟ้องฐานผยแพร่และส่งเสริมเรื่องผิดต่อศีลธรรมอันดีของประชาชน แต่ที่สุดก็ชนะคดี
เนื้อเรื่อง
อ็องมา (Emma) คือตัวละครหลักในนิยายนี้ หลังมารดาของเธอตาย เธอแต่งงานกับนายแพทย์ ชื่อ ชาลส์ โบวารี (Charles Bovary) แต่เธอเห็นว่าชีวิตแต่งงานจืดชื่ด จึงให้สามีทิ้งคลินิค เพื่อที่จะย้ายไปอยู่ในเมืองที่ใหญ่ ๆ
หลังจากย้ายมาที่เมืองยงวีย์ (Yonville) ก็ได้รู้จักเภสัชกร ออเม (Homais) และครอบครัว และได้รู้จักเลยง (Léon) ด้วย เลยงและเธอต่างมีความชอบในวรรณกรรมและดนตรี ทั้งสองจึงผูกผันกันมาก
ต่อมาอ็องมาให้กำเนิดลูกสาว แต่เธอก็ยังไม่พอใจกับชีวิตครอบครัว ไม่นานเลยงก็ย้ายไปปารีส ทำให้เธอเศร้ามาก จนกระทั่งเธอติดการซื้อของหรู เพื่อให้ลืมความสูญเสีย ทำให้เธอเป็นหนี้พ่อค้าชื่อ เลอเรอซ์ (Leureux) และก็ได้รู้จัก รอโดล์ฟ (Rodolphe) ผู้เป็นเจ้านายของคนไข้ของชาลส์ โบวารี
อ็องมาหลงรักรอโดล์ฟมาก ซื้อให้แต่ของขวัญแพง ๆ สถานภาพการเงินของเธอจึงแย่ลงไปอีก เธอรักรอดอล์ฟมาก กระทั่งวางแผนจะหนีไปด้วยกัน แต่เขาทิ้งเธอไปก่อน เธอเสียใจมาก
ต่อมา เธอไปดูละครกับสามี และพบเลยงอีกครั้ง เธอจึงเป็นชู้กับเลยง กรรมของเธอทำให้เจ้าหนี้ของเธอตามทวงหนี้ เธอร้องขอให้รอโดล์ฟช่วย โดยเอาตัวเข้าแลก แต่ได้รับการปฏิเสธ เมื่อจนหนทาง เธอกินสารหนูฆ่าตัวตาย
สามีของเธอรับไม่ได้ที่เธอตาย เมื่อเขาได้ค้นพบจดหมายรักระหว่างภริยาของตนกับรอโดล์ฟ และกับเลยง เขาก็ตรอมใจตายไปอีกคน ลูกสาวของคนทั้งคู่จึงได้รับการส่งไปอยู่กับย่า ซึ่งไม่นานย่าก็ตาย เด็กคนนั้นจึงไปอยู่กับป้าที่ยากจน และถูกส่งไปเป็นสาวโรงงาน
ลูกา มอดริช
ลูกา มอดริช (Luka Modrić, ; ; เกิดวันที่ 9 กันยายน ค.ศ. 1985) เป็นนักฟุตบอลชาวโครเอเชีย ปัจจุบันเล่นในตำแหน่งกองกลางให้กับเรอัลมาดริด และทีมชาติโครเอเชีย เขาเล่นเป็นกองกลางตัวกลางเป็นหลัก แต่ก็สามารถเล่นเป็นกองกลางตัวรุก หรือเป็นกองกลางตัวรับได้ เขาได้รับการยกย่องอย่างกว้างขวางว่าเป็นหนึ่งในกองกลางที่ดีที่สุดตลอดกาล และเป็นนักฟุตบอลชาวโครเอเชียที่ยิ่งใหญ่ที่สุดตลอดกาล
ชีวิตช่วงต้น
ลูกา มอดริชเกิดในวันที่ 9 กันยายน ค.ศ. 1985 และเติบโตในหมู่บ้านขนาดเล็กชื่อ Modrići ซึ่งเป็นส่วนหนึ่งของหมู่บ้าน Zaton Obrovački ที่ตั้งอยู่ทางเหนือของนครซาดาร์ในโครเอเชีย ซึ่งขณะนั้นเป็นสาธารณรัฐในยูโกสลาเวีย เขาเป็นลูกคนแรกของ Stipe Modrić จาก Modrići กับ Radojka Dopuđ จาก Kruševo ที่ตั้งอยู่ใกล้ Obrovac ทั้งคู่เคยทำงานในโรงงานเสื้อถัก มอดริชใช้เวลาส่วนใหญ่ในวัยนั้นที่บ้านหินของปู่ ซึ่งตั้งอยู่ใกล้ถนนทางเหนือของหมู่ขนาดเล็ก Modrići  และทำหน้าที่เลี้ยงแพะตั้งแต่อายุ 5 ขวบ
อย่างไรก็ตาม ชีวิตในวัยเด็กต้องพบกับสงครามประกาศเอกราชโครเอเชีย โดยตอนที่สงครามเริ่มมีความรุนแรงมากขึ้นใน ค.ศ. 1991 ครอบครัวของเขาต้องย้ายออกจากพื้นที่นี้ Luka ปู่ของมอดริช ถูกกบฏเซิร์บที่เป็นส่วนหนึ่งของตำรวจ SAO Krajina ประหารใกล้บ้านของเขาที่ Modrići ในเดือนธันวาคม ค.ศ. 1991 และหลังครอบครัวของเขาหนีไป บ้านหลังนั้นถูกเผาทำลาย มอดริชกลายเป็นผู้ลี้ภัยและอาศัยอยู่กับครอบครัวที่โรงแรม Kolovare เป็นเวลา 7 ปี ภายหลังจึงย้ายไปที่โรงแรม Iž ซึ่งโรงแรมทั้งสองแห่งอยู่ในซาดาร์  พ่อของเขาเข้าร่วมกองทัพโครเอเชียในฐานะช่างเครื่องอากาศยาน (aeromechanic)  ในช่วงปีนั้น มีการทิ้งระเบิดหลายพันลูกลงในนครและการเล่นฟุตบอลเป็นวิธีหนีความเป็นจริงของสงคราม เขาจำได้ว่ามันเป็นช่วงเวลาที่ยากลำบากสำหรับครอบครัวและเป็นสิ่งที่หล่อหลอมให้เขาเป็นคน   เขายังกล่าวด้วยว่าตนยังไม่รู้เกี่ยวกับสงครามเนื่องจากตนเป็นเพื่อนเด็กหลายคน และพ่อแม่ของเด็ก ๆ เหล่านั้นก็ไม่ให้สงครามส่งผลกระทบต่อชีวิตวัยเด็กด้วย
ชีวิตส่วนตัว
มอดริชแต่งงานกับ Vanja Bosnić ในเดือนพฤษภาคม ค.ศ. 2010 ในพิธีแต่งงานส่วนบุคคลที่ซาเกร็บ หลังคบหา 4 ปี และในปีถัดมาจัดในโบสถ์คาทอลิก Ivano ลูกชายของทั้งคู่ ถือกำเนิดในวันที่ 6 มิถุนายน ค.ศ. 2010 ส่วน Ema ลูกสาว เกิดในวันที่ 25 เมษายน ค.ศ. 2013 และ Sofia ลูกสาวคนที่สอง เกิดในวันที่ 2 ตุลาคม ค.ศ. 2017
มอดริชเป็นลูกพี่ลูกน้องกับนักฟุตบอลชาวออสเตรเลียชื่อ มาร์ก วิดูกา และเป็นบิดาอุปถัมภ์ของ Ivan ลูกชายของมาเตออ กอวาชิช
รางวัลเกียรติยศ
ดินามอซาเกร็บ
เรอัลมาดริด
โครเอเชีย
อ่านเพิ่ม
ชีวประวัติ
อัตชีวประวัติ
ดอลลาร์
ดอลลาร์ (dollar) (สัญลักษณ์: $) เป็นชื่อของสกุลเงินตราที่ใช้ในหลายประเทศทั่วโลก เช่น ดอลลาร์สหรัฐ, ดอลลาร์ออสเตรเลีย, ดอลลาร์แคนาดา, ดอลลาร์ฮ่องกง, ดอลลาร์สิงคโปร์, ดอลลาร์ไต้หวันใหม่, ดอลลาร์บรูไน เป็นต้น
ศัพทมูลวิทยา
ที่มาของคำว่า dollar สามารถนับย้อนไปได้เกือบห้าร้อยปี เมื่อวันที่ 15 มกราคม ค.ศ. 1520 Bohemian Count Hieronymus Schlick ได้ริเริ่มการผลิตเหรียญกษาปณ์ที่เรียกว่า "Joachimsthaler" โดยตั้งชื่อตามเหมือง Joachimsthal ที่เป็นแหล่งแร่เงินสำหรับผลิตเหรียญกษาปณ์นี้ (ภาษาเช็กปัจจุบันเรียกว่า Jáchymov) ในเวลาต่อมา "Joachimsthaler" ก็ถูกเรียกย่อลงเหลือเพียง "taler" หรือ "thaler" คำย่อนี้แพร่หลายไปทั่วยุโรปและบริเวณใกล้เคียง กลายเป็นคำในภาษาอื่น ๆ เช่น ภาษาเช็กว่า tolar, ภาษาเดนมาร์กและภาษานอร์เวย์ว่า (rigs)daler, ภาษาสวีเดนว่า (riks)daler, ภาษาดัตช์ว่า (rijks)daalder, ภาษาเอธิโอเปียว่า ታላሪ (talari), ภาษาอิตาลีว่า tallero, ภาษาเฟลมิชว่า daelder, ภาษาเปอร์เซียว่า Dare, เช่นเดียวกับภาษาอังกฤษก็กลายเป็น dollar
ยูกิโตะ คิชิโระ
ยูกิโตะ คิชิโระ เป็นนักวาดการ์ตูนญี่ปุ่น เกิด 20 มีนาคม ค.ศ. 1967 โตเกียว ประเทศญี่ปุ่น
จังหวัดอาร์คังไก
จังหวัดอาร์คังไก (Архангай аймаг) เป็นหนึ่งในยี่สิบเอ็ดจังหวัดของประเทศมองโกเลีย ตั้งอยู่ทางตอนกลางค่อนไปทางทิศตะวันตกของประเทศ บนเนินเขาทางเหนือของเทือกเขาคังไก มีพื้นที่ 55,314 ตารางกิโลเมตร และมีประชากร 94,994 คน (จากสำมะโนในปี ค.ศ. 2010) จังหวัดนี้ก่อตั้งขึ้นในปี ค.ศ. 1931 โดยมีเมืองหลักคือเซเซร์เลก
จุดที่สูงที่สุดของจังหวัดคือยอดเขาคาร์ลักไตที่ระดับความสูง 3,529 เมตร และจุดต่ำสุดคือพื้นที่ที่บรรจบกันของแม่น้ำออร์คอนและแม่น้ำทามีร์ที่ 1,290 เมตร ภูเขาที่มีชื่อเสียงที่สุดของจังหวัดนี้คือภูเขาไฟคอร์โกซึ่งเป็นภูเขาไฟที่ดับแล้วตั้งอยู่ในอุทยานแห่งชาติคอร์โก-เอตร์คีงซากันนูร์.
คุณครูจอมเวท เนกิมะ! (ละครโทรทัศน์)
คุณครูจอมเวท เนกิมะ! เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีโตเกียว ตั้งแต่วันที่ 4 ตุลาคม พ.ศ. 2550 ถึงวันที่ 27 มีนาคม พ.ศ. 2551 โดยสร้างมาจากการ์ตูนเรื่อง คุณครูจอมเวท เนกิมะ! กำกับโดย อายุ คาเนดะ มีจำนวนทั้งสิ้น 26 ตอน
เหลี่ยมเพชร ศ.วีระพล
เหลี่ยมเพชร ศ.วีระพล หรือนายไพบูลย์ ชุมทอง เกิดเมื่อ 9 เมษายน พ.ศ. 2531 สถิติการชก 20 ครั้ง ชนะ 15 (น็อค 10) แพ้ 5
เทเบิลเทนนิสในกีฬาแห่งชาติครั้งที่ 41 – ชายเดี่ยว
"เทเบิลเทนนิส" ในการแข่งขันกีฬาแห่งชาติ ครั้งที่ 41 เชียงใหม่เกมส์
ไท
ไท อาจหมายถึง
ณรงค์พันธ์ จิตต์แก้วแท้
พลเอก ณรงค์พันธ์ จิตต์แก้วแท้ หรือชื่อเกิดว่า มณเฑียร แก้วแท้ (เกิด 1 มกราคม พ.ศ. 2506) เป็นนายทหารและนักการเมืองชาวไทย เป็นผู้บัญชาการทหารบกคนที่ 42 ตั้งแต่ปี 2564 เคยเป็นสมาชิกสภานิติบัญญัติแห่งชาติ และยังดำรงตำแหน่งสมาชิกวุฒิสภาชุดที่ 12 โดยตำแหน่ง
ประวัติและการศึกษา
ณรงค์พันธ์ (ชื่อเดิม มณเฑียร แก้วแท้) เกิดเมื่อวันที่ 1 มกราคม พ.ศ. 2506 มีชื่อเล่นว่า "บี้" สมรสกับ พ.อ. หญิง พิมพ์พิศา จิตต์แก้วแท้ มีบุตร 1 คน การศึกษาก่อนเข้ารับราชการ โรงเรียนอำนวยศิลป์ รุ่นที่ 53 (พุทธศักราช 2521) สำเร็จการศึกษาจากโรงเรียนเตรียมทหาร รุ่นที่ 22 ปริญญาตรีวิทยาศาตรบัณฑิต โรงเรียนนายร้อยพระจุลจอมเกล้า รุ่นที่ 33 (จปร.33) ปริญญาโทศิลปศาสตรมหาบัณฑิต โรงเรียนเสนาธิการทหารบก (หลักสูตรหลักประจำ ชุดที่ 73) นอกจากนี้ยังสำเร็จการฝึกหลักสูตรส่งทางอากาศ รุ่นที่ 153, หลักสูตรจู่โจม รุ่นที่ 78, หลักสูตรชั้นนายร้อย เหล่าทหารราบ รุ่นที่ 78 และหลักสูตรชั้นนายพัน เหล่าทหารราบ รุ่นที่ 56 การศึกษาต่างประเทศ หลักศูตรชั้นนายร้อยทหารราบ และหลักสูตรนายทหารเครื่องยิงลูกระเบิด ณ ค่ายเบนนิ่ง รัฐจอร์เจีย สหรัฐ
การรับราชการ
เขาเข้ารับราชการตำแหน่งที่สำคัญ ได้แก่
ความเห็นทางการเมือง
ณรงค์พันธ์ให้สัมภาษณ์สื่อมวลชน เป็นครั้งแรกภายหลังเข้ารับตำแหน่ง โดยอ้างว่ากองทัพไม่มีความคิดรัฐประหาร และให้ผู้ประท้วง "ปฏิรูปตัวเองก่อน" ในเดือนพฤศจิกายน 2563 เขาให้สัมภาษณ์ว่าจะไม่ปกป้องคนผิดกรณีพลทหารพิชวัฒน์ผูกคอตายในค่ายทหาร เขาทวงถามความรับผิดชอบจากผู้ประท้วงที่ไปชุมนุมที่ "พื้นที่ศักดิ์สิทธิ์" ของกรุงเทพมหานคร เขามีท่าทีตอบรับคำขอของนายทหารเกษียณนายหนึ่งที่ให้ช่วยดูแล พล.อ. ประยุทธ์ จันทร์โอชา
ในปี 2565 จากกรณีโฆษณาของลาซาดาที่มีคนนั่งวีลแชร์นั้น ทำให้เขาสั่งห้ามพาหนะของลาซาดาเข้าค่ายทหารทั่วประเทศ และห้ามหน่วยงานของกองทัพบกสั่งซื้อของจากบริษัทดังกล่าว เขากล่าวหาว่าโฆษณาดังกล่าวล้อเลียนผู้พิการ และอาจกระทบถึงสถาบันพระมหากษัตริย์ คนไทยควรเคารพสิทธิเสรีภาพของผู้พิการตามหลักเรื่องสิทธิมนุษยชนซึ่งเป็นกฎหมายสากล และกล่าวอีกว่า "เบี่ยงเบนทางร่างกาย หรือเบี่ยงเบนทางอะไรได้ แต่อย่าเบี่ยงเบนทางจิตใจ พยายามทำจิตใจให้สูงเข้าไว้"
ปีต่อมาไม่กี่วันก่อนการเลือกตั้งใหญ่ เขากล่าวว่าจะไม่มีการปฏิวัติหรือรัฐประหารอีก และขอความร่วมมือสื่อมวลชนไม่ถามเรื่องนี้กับกองทัพ
อัษฏาธยายี
อัษฏาธยายี (, หมายถึง "คัมภีร์ 8 บท") เป็นหลักไวยากรณ์ภาษาสันสกฤตที่เก่าแก่ที่สุดเท่าที่เคยทราบ และนับเป็นงานที่เก่าแก่ที่รู้เท่าที่เคยรู้จักกันมา ในด้านภาษาศาสตร์พรรณนา ภาษาศาสตร์ทั่วไป และอาจรวมถึงภาษาศาสตร์โดยรวมด้วย ผลงานชิ้นนี้รจนาขึ้นในราว 400 ปีก่อนคริสตกาล โดยนักไวยากรณ์ชาวคันธาระ ชื่อว่า ปาณินิ โดยได้บรรยายถึงไวยากรณ์ของภาษาสันสกฤตแบบแผนอย่างสมบูรณ์ และยังกล่าวถึงข้อยกเว้นอันเป็นลักษณะในภาษาสันสกฤตก่อนยุคแบบแผน (ภาษาสันสกฤตยุคพระเวท) ไว้หลายลักษณะด้วย
ผลงานของปาณินินับว่ามีความสำคัญอย่างยิ่ง และประสบความสำเร็จในการบรรยายไวยากรณ์ภาษาสันสกฤตอย่างดี แม้นักไวยากรณ์ภาษาสันสกฤตในชั้นหลัง ก็นิยมใช้หลักของปาณินิ งานชิ้นนี้ยังคงมีการนำมาใช้ หรืออ้างอิง ในการสอนภาษาสันสกฤตแม้ในปัจจุบัน
ไวยากรณ์ของปาณินิมีด้วยกันหลายภาค โดยมีหลักทางสัณฐานวิทยา ในทางภาษาศาสตร์ ดังนี้
อัษฏาธยายีนี้ประกอบด้วยสูตรต่างๆ (สูตรานิ) ถึง 3,959 สูตร โดยแบ่งเป็น 8 หมวด แต่ละหมวดแบ่งเป็น 4 บท (ปทานิ)
เคลีก 2
เคลีก 2 (K League 2; K리그2) เป็นลีกฟุตบอลอาชีพของประเทศเกาหลีใต้ และเป็นลีกอันดับที่สองในระบบลีกฟุตบอลเกาหลีใต้ ปัจจุบันมีสโมสรฟุตบอลเข้าแข่งขันทั้งหมด 13 ทีม
ประวัติ
เมื่อวันที่ 22 มกราคม ค.ศ. 2018 ได้เปลี่ยนชื่อลีกเป็น เคลีก 2
ปลาเบี้ยว
ปลาเบี้ยว หรือ ปลาคางเบือน (Twisted-jaw catfish, Twisted-jaw sheatfish) ชื่อสกุลของปลาน้ำจืด 2 ชนิดในวงศ์ปลาเนื้ออ่อน (Siluridae) ซึ่งอยู่ในอันดับปลาหนัง ใช้ชื่อสกุลว่า Belodontichthy (/เบล-โอ-ดอนท์-อิค-ธีส/; "Belo" เป็นภาษากรีกหมายถึง "ทุกทิศทาง", "odon" หมายถึง "ฟัน" และ "ichthyos" หมายถึง "ปลา" มีความหมายรวมหมายถึง "ปลาที่มีฟันทุกทิศทาง" )
มีรูปร่างโดยรวมคือ ปากกว้างและเชิดขึ้นอันเป็นที่มาของชื่อ ภายในมีฟันแหลมคม ตาโตอยู่ตอนกลางของหัว ใกล้มุมปากมีหนวด 1 คู่ยาวจนถึงครีบอก ครีบหลังเล็กมาก มีก้านครีบแขนง 3 หรือ 4 ก้าน ครีบอกใหญ่ปลายแหลม ครีบท้องเล็ก ครีบหางเล็กเว้าตื้น ตัวมีสีเงินวาวหรือเหลือบสีเขียวอ่อน ด้านท้องสีจาง นัยน์ตามีเยื่อไขมันบาง ๆ คลุม อาศัยอยู่ในแม่น้ำสายใหญ่ ๆ กินอาหาร จำพวก สัตว์น้ำขนาดเล็ก พบกระจายพันธุ์อยุ่เฉพาะภูมิภาคเอเชียตะวันออกเฉียงใต้เท่านั้น พบเพียง 2 ชนิด คือ
เป็นปลาที่นิยมบริโภค โดยเฉพาะในชนิด B. truncatus พบชุกชุมในทะเลสาบเขมร โดยนำมาบริโภคสดและแปรรูปเป็นปลาแห้ง อีกทั้งยังมีการเลี้ยงเป็นปลาสวยงามอีกด้วย
จุฬา
จุฬา อาจหมายถึง
ตับ (แก้ความกำกวม)
ตับ สามารถหมายถึง
สวนหลวง
สวนหลวง อาจหมายถึง
นกจาบฝนแดง
นกจาบฝนแดง (Calendulauda burra) หรือที่รู้จักกันในชื่อ ferruginous lark หรือ ferruginous sand lark เป็นสายพันธุ์ของนกจาบฝนในครอบครัว Alaudidae พบได้ทางตะวันตกของแอฟริกาใต้และเป็นไปได้ที่นามิเบีย ถิ่นที่อยู่ตามธรรมชาติของมันคือเทือกเขากึ่งเขตร้อน (subtropical) หรือเขตร้อนที่แห้งแล้ง (tropical dry) และทุ่งหญ้ากึ่งเขตร้อนและเขตร้อนที่แห้งแล้ง มันถูกคุกคามโดยการสูญเสียถิ่นที่อยู่
ยุทธจักรชิงจ้าวบัลลังค์
"ยุทธจักรชิงจ้าวบัลลังค์" (決戰玄武門) เป็นซีรีส์ฮ่องกง ที่ถูกสร้างขึ้นโดยสถานีโทรทัศน์ทีวีบี และออนแอร์ทางจอในปีพ.ศ. 2527 นำแสดงโดยดาราดังในยุคนั้นมากมาย อาทิเช่น หวง เย่อหัว เหมียว เฉียวเหว่ย ทัง เจิ้นเยี่ย และ อง เหม่ยหลิง.
เนื้อเรื่องย่อ
จักรพรรดิถังเกาจงมีโอรสสามองค์ คือเจี้ยนเฉิน, ซื่อหมิง และหยวนจิ๊ ในสามคนนี้ ซื่อหมิง บุตรคนที่สองเฉลียวฉลาดและมีไหวพริบมากที่สุด อีกทั้งยังช่วยงานบิดามากมาย จนได้รับการคาดหมายว่าจะเป็นผู้สืบทอดบัลลังก์คนต่อไป ซื่อหมิงปลอมตัวเป็นสามัญชนเพื่อเข้าร่วมงานประลองยุทธฮั่นเทียนเหมิน และได้รู้จักกับจอมยุทธน้อยเจียงฟง ทั้งสองคบหากันเป็นสหายสนิท อีกทั้งซื่อหมิงได้ช่วยชีวิตของแม่นางฉิงซิซิ จนบังเกิดเป็นความรัก แต่เหมือนฟ้าดินกลั่นแกล้ง ซิซิตกเป็นที่หมายปองของเจี้ยนเฉิน ซึ่งพยายามทุกวิถีทางที่จะได้ครอบครองตัวเธอ เจี้ยนเฉินร่วมมือกับหยวนจิ๊หาทางขัดขวางไม่ให้ซื่อหมิงได้เป็นองค์รัชทายาท บัดนี้พี่น้องต้องมาห้ำหั่นกันเองและกลายเป็นตำนานศึกสายเลือดที่เล่าขานไม่รู้จบ
คำวิจารณ์
ละครเรื่องนี้ เป็นการแสดงถึงศักยภาพทางการแสดง ของ องเหม่ยหลิง ที่สามารถถ่ายทอดตัวละครสาวชาวบ้านที่อ่อนโยนและน่าสงสาร ออกมาได้ดี ซึ่งตัวละคร ฉินซิซิ ในเรื่องนี้ มีบุคลิกที่แตกต่างจาก บท อึ้งย้ง ที่เธอแสดงโดยสิ้นเชิง
ในฮ่องกง
ประสบความสำเร็จเป็นอย่างดี โดยติดหนึ่งในสิบละครที่มีเรตติ้งสูงสุดแห่งปีค.ศ. 1984
ทั่วเอเชีย
ประสบความสำเร็จกลาง ๆ ในระดับเอเชีย
การออกอากาศในไทย
ฉายทางช่อง 3 สองครั้ง
1.ช่วงปลายปีพ.ศ. 2527 (1984) เวลา 21.25-22.25 น.
2.รีรันตอนเย็นช่วงปีพ.ศ. 2529 (1986) อีกครั้ง
อ้างอิง
ละครยุทธจักรชิงจ้าวบัลลังค์ โดย Pantip
แหล่งข้อมูลอื่น
ย้อนอดีต:ยุทธจักรชิงจ้าวบัลลังค์ โดย baidu
มาฟัลดา ฟ็อน เฮ็สเซิน
มาฟัลดา ฟ็อน เฮ็สเซิน หรือ เจ้าหญิงมาฟัลดาแห่งเฮ็สเซิน (Mafalda von Hessen) ประสูติเมื่อวันที่ 6 กรกฎาคม พ.ศ. 2508 ณ คีล ประเทศเยอรมนี เป็นพระธิดาพระองค์ใหญ่ในโมริทซ์ แลนด์เกรฟแห่งเฮ็สเซิน และเจ้าหญิงทาทีอานาแห่งไซน์-วิทเกินชไตน์-แบร์เลอบวร์ค เป็นพระนัดดาในเจ้าหญิงมาฟัลดาแห่งซาวอย (พระนามของพระองค์มาจากเจ้าหญิงมาฟัลดาแห่งซาวอย พระอัยยิกา) เป็นพระราชปนัดดาในพระเจ้าวิคเตอร์ เอ็มมานูเอลที่ 3 แห่งอิตาลี ทางฝ่ายพระบิดา ส่วนฝ่ายพระมารดานั้น เป็นพระภาคิไนยใน เจ้าชายริชชาร์ทแห่งไซน์-วิทเกินชไตน์-แบร์เลอบวร์ค ด้านการศึกษานั้น พระองค์เรียนที่มหาวิทยาลัยนิวยอร์ก และทรงศึกษาระดับปริญญาโทในการออกแบบ หลังจากจบการศึกษาทรงงานด้านเครื่องแต่งกายเกี่ยวกับวัฒนธรรมโรมันร่วมกับแพทริก คินมอนธ์ ทั้งนี้ยังทรงทำหน้าที่เป็นทูตให้กับอาร์มานี่ ด้านการประชาสัมพันธ์
เสกสมรส
มาฟัลดา ฟ็อน เฮ็สเซิน ทรงเสกสมรสครั้งแรกกับ เอนริโก มาร์โน ซินซาโน เมื่อวันที่ 8 กรกฎาคม พ.ศ. 2532 หลังจากนั้นไม่นาน ทั้ง 2 หย่าจากกัน ไม่มีพระบุตร ต่อมาทรงเสกสมรสครั้งที่ 2 กับ คาร์โล แกลนดอน เมื่อวันที่ 19 ธันวาคม พ.ศ. 2534 โดยการสมรสครั้งนี้มีพระบุตร 2 คนคือ
ต่อมาทรงหย่าขาดจากพระสวามีคนที่ 2 ใน พ.ศ. 2542 และเสกสมรสครั้งที่ 3 กับ เคานต์แฟร์ดีนันโด เบียชิส เปียทริซ เมื่อวันที่ 14 กรกฎาคม พ.ศ. 2543 และหย่าจากกันใน พ.ศ. 2557 มีพระบุตร 2 คนคือ
รีเบต
รีเบต (rebate) เป็นรูปแบบหนึ่งของการส่งเสริมการขาย โดยมีจุดมุ่งหมายเน้นให้ผลิตภัณฑ์มีการขายเกิดขึ้น วิธีรีเบตที่นิยมมากที่สุดคือ รีเบตผ่านทางจดหมาย หรือ เมลอินรีเบต (mail-in-rebate, MIR)
การรีเบตจะทำได้ภายหลังจากที่ผู้ซื้อของไปในราคาเต็ม และได้ทำการส่งจดหมายไปที่ทางบริษัทพร้อมด้วยเอกสารอื่นเช่น แบบฟอร์ม ใบเสร็จ และส่วนของผลิตภัณฑ์ที่มีบาร์โค้ด ในระยะเวลาที่กำหนดเพื่อทำการขอรีเบตคืน และทางบริษัทจะส่งเช็คเงินสดมาให้ในเวลาประมาณสองเดือนถัดมา
ผู้ขายของจะได้ประโยชน์จากการรีเบตหลายด้าน เช่น การโปรโมตและการกระจายสินค้า การโฆษณาสินค้า (เนื่องจากสินค้าที่มีรีเบตจะราคาถูกกว่าสินค้าอื่น) การโฆษณาบริษัทให้เป็นที่รู้จัก รวมไปถึงการนำเงินในอนาคตมาใช้
ธรรมกาย (แก้ความกำกวม)
ธรรมกาย อาจหมายถึง
อาแตม แบน อาร์ฟา
สโมสร
ลียง
มาร์แซย์
ปารีแซ็ง-แฌร์แม็ง
แรนส์
ทีมชาติ
ฝรั่งเศสรุ่นไม่เกิน 17 ปี
นกจาบฝนแองโกลา
นกจาบฝนแองโกลา (Angolan lark) เป็นนกจาบฝนในครอบครัว Alaudidae พบได้ทางตะวันออกเฉียงใต้ของแอฟริกา โดยเฉพาะอย่างยิ่งแองโกลา, สาธารณรัฐประชาธิปไตยคองโก, แทนซาเนีย, และแซมเบีย ประกอบด้วยสามสปีชีส์ย่อย ที่อยู่อาศัยตามธรรมชาติคือกึ่งเขตร้อน (subtropical) หรือเขตร้อนที่แห้ง (tropical dry) หรือเปียกตามฤดูกาล ทุ่งหญ้าที่ราบลุ่ม
เท็นทุก
เท็นทุก เป็นก๋วยเตี๋ยวที่นิยมกันมากโดยเฉพาะอย่างยิ่งในอัมโต ซึ่งเป็นอาหารเย็นและบางครั้งรับประทานเป็นอาหารกลางวัน ส่วนผสมหลักคือแป้งสาลี ผัก และเนื้อแกะหรือเนื้อจามรี  เท็นทุกที่ใส่ผักเป็นตัวเลือกที่นิยมทั่วไป
กังฟูแพนด้า (แฟรนไชส์)
กังฟูแพนด้า จอมยุทธ์พลิกล็อก ช็อคยุทธภพ (2008)
โป แพนด้าตัวใหญ่เพศชาย ที่มีความฝันว่าจะได้เข้ารวมชมการประลองเจ้ายุทธจักรและรักวิชากังฟู ผู้มาจากแดนไกล ปรมจารย์ ฃิฟู ผู้ฝึกสอน 5 จอมยุทธ ไทเกรส นางพยัคฆ์ ,เครน กระเรียน,แมนทิส ตั๊กแตน,ไวเปอร์ อสรพิษ และมังกี้ วานร แต่ก่อนที่พวกเขาจะไหวตัวทัน ไต้ลุง เสือดาวหิมะจอมโฉด ที่คิดแค้นใช้วิชาที่อาจารย์ชิฟูเป็นผู้สอนวิทยายุทธ์ให้ได้หลุดออกจากคุกหลวงและกลับมาแก้แค้น จึงเป็นหน้าที่ของโป กังฟูแพนด้าที่จะปกป้องทุกคนจากภยันตรายที่จะมาเยือน เขาจะทำความฝันที่อยากเป็นจอมยุทธกังฟูให้เป็นจริงได้หรือไม่ อาจารย์ชิฟู จะยอมรับเป็นศิษย์ได้อย่างไร โปรดติดตาม
กังฟูแพนด้า 2 (2011)
โปได้ใช้ชีวิตในฝันในฐานะนักรบมังกร ที่คอยคุ้มครองหุบเขาสันติภาพ ร่วมกับเพื่อนพ้องและอาจารย์กังฟูทั้งห้า ซึ่งได้แก่ นางพยัคฆ์, นกกระเรียน , ตั๊กแตน , อสรพิษ และ วานร แต่ชีวิตใหม่ของโปกลับถูกคุกคามด้วยการปรากฏตัวของอ๋องเช็น วายร้ายที่น่าสะพรึงกลัว ผู้วางแผนที่จะใช้อาวุธลับในการเข้ายึดครองประเทศจีนและทำลายกังฟู เป็นหน้าที่ของโปและอาจารย์กังฟูทั้งห้าที่จะต้องเดินทางข้ามจีนแผ่นดินใหญ่ เพื่อเผชิญหน้าและกำจัดภัยคุกคามนี้ แต่โปจะหยุดอาวุธที่สามารถหยุดยั้งพลังกังฟูได้ยังไงกันล่ะ เขาจะต้องมองย้อนกลับไปยังอดีตของตัวเอง เพื่อไขปริศนาที่มาอันลึกลับของตัวเอง เมื่อนั้นเขาจึงจะสามารถปลดพันธนาการพลังที่จำเป็นต่อความสำเร็จของเขาออกมาได้
กั้ง
กั้ง (Mantis shrimps, Stomatopods) คือสัตว์น้ำจำพวกหนึ่ง อาศัยอยู่ในทะเล ในไฟลัม Arthropoda ในชั้น Crustacea ในอันดับสโตมาโตโพดา (Stomatopoda) ซึ่งมีอยู่หลากหลายสกุลและหลากหลายชนิด
กังฟูแพนด้า (แฟรนไชส์)
กังฟูแพนด้า 3 (2016)
การกลับมาของพ่อแพนด้าของโพที่หายสาปสูญไปเมื่อนานมาแล้ว ทั้งคู่กลับมาร่วมทางกันสู่สรวงสวรรค์ลับของแพนด้า เพื่อพบกับพวกแพนด้าตัวตลกหน้าใหม่ แต่เมื่อจอมวายร้ายผู้อยู่เหนือธรรมชาติอย่าง ไค เริ่มกวาดล้างประเทศจีนด้วยการเอาชนะจ้าวแห่งกังฟูทั้งหมด โพต้องทำสิ่งเหลือเชื่ออย่างการศึกษาวิธีการฝึกฝนเหล่าพี่น้องจอมเซ่อที่น่ารักของเขา เพื่อให้กลายเป็นเหล่าสุดยอดกังฟูแพนด้า!
กั้ง
กั้ง โดยทั่วไปมีรูปร่างคล้ายกุ้งผสมกับตั๊กแตนตำข้าว ลำตัวยาวคล้ายตะขาบ หายใจด้วยเหงือกเช่นเดียวกับกุ้ง ลำตัวมีรูปร่างแบนหรือกลม แบ่งเป็นปล้อง ๆ เปลือกที่หุ้มท่อนหัวและอกคลุมมาถึงอกปล้องที่ 5 แต่ไม่ถึงปล้องที่ 8 กรีมีลักษณะแบนราบ มีขาทั้งหมด 3 คู่ เป็นสัตว์ที่ถือกำเนิดขึ้นมาบนโลกตั้งแต่ 400 ล้านปีก่อน
กังฟูแพนด้า (แฟรนไชส์)
อนาคต
ดรีมเวิร์กสแอนิเมชัน คาดหวังไว้ว่าในอนาคต กังฟูแพนด้าจะมีภาพยนตร์ถึง 6 ภาคด้วยกัน
กั้ง
มักอาศัยอยู่ในทะเลโคลน หรือ บริเวณปากแม่น้ำ หรือตามแนวปะการัง และพบได้ถึงระดับความลึกกว่า 1,500 เมตร กั้งเป็นสัตว์ที่ถือกำเนิดในโลกนี้มาก่อนกุ้ง มีจุดเด่น คือ มีดวงตาขนาดใหญ่ สามารถใช้สแกนมองภาพได้ดี โดยสามารถมองเห็นภาพชัดลึกได้ดี ตาแต่ละข้างของกั้งสามารถมองเห็นได้ 3 ตา และตาแต่ละดวงมองเห็นภาพได้ 3 ภาพ และสามารถกะระยะได้ดีมากเพื่อใช้ในการล่าเหยื่อ กั้งมีแก้วตาหลายพันชิ้น และสามารถมองเห็นสีได้ในระดับที่ซับซ้อน โดยถือว่าเป็นสัตว์จำพวกหนึ่งที่มีระบบการมองเห็นภาพดีที่สุดในอาณาจักรสัตว์โลก ไม่มีก้ามหนีบ แต่มีระยางค์ส่วนอกคู่ที่ 2 มีลักษณะเป็นก้ามสับขนาดใหญ่พับได้คล้ายมีดโกน และมีซี่ฟันแหลมคมเรียงกันเป็นแถวคล้ายหวี ใช้สำหรับฆ่าเหยื่อหรือป้องกันตัว ซึ่งสามารถใช้สับน้ำให้เกิดเป็นแรงขนาดมากได้ จนอาจถึงทำร้ายสัตว์ที่มีขนาดใหญ่กว่า เช่น มนุษย์ให้ได้รับบาดเจ็บได้
กังฟูแพนด้า (แฟรนไชส์)
กังฟูแพนด้า ตำนานสะท้านโลกันตร์ (2011-)
กังฟูแพนด้า ตำนานสะท้านโลกันตร์ เป็นซีรีส์แอนิเมชันทางโทรทัศน์ของกังฟูแพนด้า เริ่มฉายครั้งแรกในนิ๊คตูน เมื่อ 7 พฤศจิกายน 2554 ที่จริงแล้ว เริ่มกำหนดฉายเมื่อปี 2553 แต่เกิดความล่าช้า จึงต้องเลื่อนกำหนดไป มีเพียง 2 ตัวละครเท่านั้น ที่ใช้คนพากย์คนเดิมจากภาพยนตร์ นั่นคือไวเปอร์อสรพิษและอาปิง ในปี 2558 ซีรีส์นี้ได้ฉายในประเทศไทย ทางไทยทีวีสีช่อง 7
กั้ง
กั้งถูกค้นพบแล้วกว่า 450 ชนิด ในประเทศไทยมีรายงานพบแล้วอย่างน้อย 61 ชนิด
กังฟูแพนด้า (แฟรนไชส์)
ความลับของห้าผู้พิทักษ์ (2008)
ฉายเมื่อ 9 พฤศจิกายน 2551 ยาว 24 นาที โปถูกอาจารย์ชิฟูหลอกให้ไปสอนกังฟูเด็กๆ แต่โปไม่รู้ว่าจะทำอย่างไร จึงเล่าเรื่องความลับของห้าผู้พิทักษ์ให้ฟัง ซึ่งเป็นเรื่องราวของตั๊กแตน, อสรพิษ , กระเรียน , นางพยัคฆ์ และวานร (เรียงตามลำดับเรื่องที่โปเล่า)
กังฟูแพนด้า ภาคพิเศษวันหยุด (2010)
ฉายเมื่อ 24 พฤศจิกายน 2553 ก่อนที่กังฟูแพนด้า 2 จะเข้าฉาย ความยาว 21 นาที กำกับโดย ทิม จอห์นสัน
กังฟูแพนด้า: ความลับของปรมาจารย์กงเหมิน (2011)
ฉายเมื่อ 13 ธันวาคม 2554 เป็นเรื่องของปรมาจารย์แห่งนครกงเหมิน ได้แก่ อาจารย์แรดสายฟ้า อาจารย์วัว และอาจารย์เข้ ซึ่งในเรื่องนี้ มีตัวละครอาจารย์อูเกวจากกังฟูแพนด้าภาคแรกเข้ามาประกอบด้วย
กังฟูแพนด้า: การรวมตัวของเหล่าผู้พิทักษ์ (2016)
ฉายเมื่อ 5 มกราคม 2559 ในสหรัฐอเมริกา เนื้อเรื่องเล่าถึงการรวมตัวของห้าผู้พิทักษ์และแรงจูงใจที่ทำให้โปนั้นรักกังฟู ในตอนนี้ยังมิได้มีการเผยแพร่ในประเทศไทยแต่อย่างใด
กังฟูแพนด้า:panda paws (2016)
เป็นตอนที่พิเศษที่ถูกตัดออกจาก กังฟูแพนด้า 3
รัฐเจนีวา
เจนีวา (Geneva) หรือ เฌอแนฟว์ (Genève; Genf) เป็น 1 ใน 26 รัฐของประเทศสวิตเซอร์แลนด์ ตั้งอยู่ในภูมิภาครอม็องดีทางตะวันตกเฉียงใต้ของประเทศ มีพรมแดนเกือบทั้งหมดติดกับประเทศฝรั่งเศส ประชากรเกือบทั้งหมดในรัฐนี้จึงพูดภาษาฝรั่งเศส
รัฐเจนีวาในอดีตเคยเป็นรัฐอิสระซึ่งดัชชีซาวอยหมายจะผนวกให้เป็นส่วนหนึ่งของตน ทำให้รัฐแห่งนี้หันไปเป็นพันธมิตรกับสมาพันธรัฐสวิสและประกาศตนเองเป็น "สาธารณรัฐเจนีวา" พร้อมกับการสถาปนารัฐธรรมนูญขึ้นในค.ศ. 1514 ต่อมารัฐแห่งนี้ถูกยึดครองโดยฝรั่งเศสในช่วงสงครามนโปเลียน หลังสงครามนโปเลียนสิ้นสุด รัฐแห่งนี้จึงตัดสินใจเข้าร่วมกับสมาพันธรัฐสวิสในค.ศ. 1815 กลายเป็นรัฐที่ 22 ของสมาพันธรัฐสวิสและมีสถานะเป็น "สาธารณรัฐในสมาพันธรัฐสวิส" นับตั้งแต่นั้น
การเมืองกินคน
การเมืองกินคน (The Ides of March) เป็นภาพยนตร์อเมริกันแนวดราม่าการเมือง กำกับโดยจอร์จ คลูนีย์ บทภาพยนตร์โดยจอร์จ คลูนีย์ ร่วมกับแกรนท์ เฮสลอฟ และโบ วิลลิมอน ภาพยนตร์เรื่องนี้ดัดแปลงมาจากละครเวทีเรื่องฟาร์รากัท นอร์ธ (Farragut North) ของวิลลิมอน นำแสดงโดยไรอัน กอสลิง, จอร์จ คลูนีย์, ฟิลิป ซีมัวร์ ฮอฟฟ์แมน, พอล จิอามัตติ, เอฟแวน เรเชล วู้ด, เมริซา โทเม และ เจฟฟรีย์ ไรท์
ภาพยนตร์ The Ides of March ถูกนำเสนอเป็นภาพยนตร์เปิดงานเทศกาลภาพยนตร์นานาชาติเวนิสครั้งที่ 68 และเทศกาลภาพยนตร์นานาชาติไฮฟาครั้งที่ 27 และถูกฉายในเทศกาลภาพยนตร์นานาชาติโทรอนโต 2011 และออกฉายในสหรัฐอเมริกา 7 ตุลาคม พ.ศ. 2554 และในไทย 23 กุมภาพันธ์ พ.ศ. 2555
เค้าโครงเรื่อง
สตีเฟ่น เมเยอร์ส ผู้จัดการหาเสียงหนุ่ม ที่ทำงานให้กับไมค์ มอร์ริส ผู้ว่าการรัฐเพนซิลเวเนีย และผู้เข้าชิงตำแหน่งตัวแทนพรรคเดโมแครต เพื่อเข้าแข่งขันเลือกตั้งประธานาธิบดี ที่มีคู่แข่งหลักอย่างวุฒิสมาชิก เท็ด พูลแมนจากรัฐอาร์คันซอ การรณรงค์หาเสียงของทั้งสองฝ่ายต่างก็ต้องการการสนับสนุนจากวุฒิสมาชิกพรรคเดโมแครต แฟรงกลิน ทอมสันจากรัฐนอร์ธแคโรไลนา ที่ควบคุมคะแนนเสียงในที่ประชุมกว่า 356 เสียง ซึ่งเพียงพอที่จะทำให้ฝ่ายใดฝ่ายนึงชนะอย่างเด็ดขาด หลังจากการโต้วาทีที่มหาวิทยาลัยไมอามี ผู้จัดการหาเสียงของพูลแมน ทอม ดัฟฟี่ เข้ามาติดต่อเพื่อขอพบเมเยอร์สอย่างลับๆ เมเยอร์สจึงโทรหาเจ้านายของเขา พอล ซาร่า ซึ่งเป็นผู้จัดการหาเสียงอาวุโส แต่พอลไม่ได้รับสาย เมเยอร์สจึงตัดสินใจพบกันดัฟฟี่ โดยดัฟฟี่เสนอตำแหน่งในการรณรงค์หาเสียงของพูลแมนแต่เมเยอร์สปฏิเสธ เมื่อซาร่าโทรกลับมาถามว่ามีอะไรสำคัญ เมเยอร์สจึงตอบไปว่าไม่มีอะไรต้องเป็นกังวล ในขณะเดียวกัน เมเยอร์สเริ่มความสัมพันธ์เชิงชู้สาวกับมอลลี่ สเติร์นส์ เด็กฝึกงานสาวสวยที่ทำงานในการรณรงค์หาเสียงของมอร์ริส และลูกสาวของแจ็ค สเติร์นส์ ประธานคณะกรรมการแห่งชาติของพรรคเดโมแครต
ต่อมาเมเยอร์สยอมรับกับซาร่าว่าเขาพบกับดัฟฟี่ โดยดัฟฟี่บอกว่าพูลแมนจะเสนอตำแหน่งรัฐมนตรีกระทรวงการต่างประเทศให้กับทอมสัน ทำให้แน่ใจได้ว่าพูลแมนจะชนะอย่างแน่นอน ซาร่ากับเมเยอร์สจึงเข้าไปคุยกับมอร์ริสเพื่อโน้มน้าวให้เขายื่นข้อเสนอเดียวกันให้กับทอมสันเพื่อรับรองการสนับสนุนและคะแนนเสียงของผู้แทน มอรร์สปฏิเสธบนหลักการเนื่องจากไม่เห็นด้วยกับทอมสันและนโยบายของเขา และเพราะต้องการให้การรณรงค์หาเสียงเป็นไปอย่างใสสะอาด
ต่อมาตอนดึกวันหนึ่งขณะที่มอลลี่หลับอยู่ เมเยอร์สเห็นมอร์ริสพยายามจะโทรหาเธอหลังจากที่เขารับโทรศัพท์ของเธอโดยบังเอิญ เมเยอร์สจึงรู้ว่ามอลลี่กับมอร์ริสเคยมีความสัมพันธ์ชั่วข้ามคืนกันเมื่อก่อน เมื่อตอนหยุดพักหาเสียงที่รัฐไอโอวาเมื่อหลายสัปดาห์ก่อน และตอนนี้มอลลี่ก็ตั้งท้องกับท่านผู้ว่าฯ ซึ่งเสี่ยงต่อการตกเป็นข่าวฉาว เมเยอร์สจ่ายเงินให้เธอเอาไปทำแท้งแล้วเตือนไม่ให้เธอบอกใคร นอกจากนี้เขายังไล่มอลลี่ออกจากการรณรงค์หาเสียงเพื่อหาแน่ใจว่าเธอจะไม่ปริปาก ไอด้า โฮโรวิคซ์ ผู้สื่อข่าวจากหนังสือพิมพ์นิวยอร์กไทมส์ เปิดเผยกับเมเยอร์สว่ามีแหล่งข่าวนิรนามปล่อยข่าวการพบปะของเขากับดัฟฟี่กับเธอ และขู่ว่าจะตีพิมพ์เรื่องนี้นอกจากเมเยอร์สจะเปิดเผยรายละเอียดทั้งหมดเกี่ยวกับการพบปะครั้งนั้น
ดัฟฟี่เปิดเผยว่าเขาคาดว่าเมเยอร์สจะบอกกับซาร่าเรื่องการพบกันลับๆ ซึ่งจะทำให้ซาร่าหาทางกำจัดเมเยอร์สออกจากการรณรงค์หาเสียง ส่งผลให้การรณรงค์หาเสียงของมอร์ริสแผ่วลง และทำให้การรณรงค์หาเสียงของพูลแมนเข้มแข็งขึ้น ด้วยเหตุที่ว่าซาร่าไล่เมเยอร์สออกไปแล้ว เขาจึงไม่มีเหตุผลอื่นใดที่จะจ้างเมเยอร์สอีก ดัฟฟี่ขอโทษเมเยอร์สกับเหตุการณ์ที่เกิดขึ้น และแนะนำให้เมเยอร์สวางมือจากวงการนี้เสียก่อนที่จะเป็นคนเห็นแก่ตัวเหมือนกันเขา เมเยอร์สยื่นข้อเสนอที่จะหักหลังมอร์ริสอย่างเต็มตัว แต่ดัฟฟี่ปฏิเสธเพราะคิดว่าเมเยอร์สทำร้ายมอร์ริสไม่ได้แล้ว และมั่นใจว่าทอมสันจะชนะอย่างแน่นอน ในขณะเดียวกัน มอลลี่ที่รู้ว่าเมเยอร์สถูกไล่ออก ด้วยความกลัวว่าเมเยอร์สจะเปิดโปงเรื่องของเธอ มอลลี่จึงกินยาเกินขนาดจนเสียชีวิต เมเยอร์สที่เพิ่งรู้ตัวว่าถูกทั้งสองฝั่งหลอกใช้ จึงตั้งใจที่จะเล่นงานทั้งสองฝ่ายเพื่อเป็นการแก้แค้น
เมเยอร์สแอบไปพบกับทอมสัน ในนามของมอร์ริสเพื่อต่อรองขอเสียงคะแนนจากทอมสันเพื่อแลกกับตำแหน่งรองประธานาธิบดีข้างมอร์ริส ทอมสันแสดงออกอย่างชัดเจนอยากอยู่กับมอร์ริสมากกว่าพูลแมนและตอบตกลงกับเมเยอร์ส ต่อมาเมเยอร์สพบกับมอร์ริสในบาร์ โดยขู่ว่าจะแฉเรื่องอื้อฉาวกับมอลลี่ถ่ามอร์ริสไม่ยอมรับข้อเสนอของเขา โดยให้ไล่ซาร่าออก, แต่งตั้งเมเยอร์สเป็นผู้ดูแลการรณรงค์หาเสียงคนใหม่ และมอบตำแหน่งรองประธานาธิบดีให้กับทอมสัน มอร์ริสยืนยันว่าไม่มีหลักฐาน แต่เมเยอร์สอ้างว่ามีจดหมายลาตายอยู่ในห้องของมอลลี่ที่จะเปิดโปงเรื่องทั้งหมด มอร์ริสจึงยอมแต่โดยดี ซาร่าถูกไล่ออกแต่ยอมรับด้วยความเข้าใจ
ที่งานศพของมอลลี่ ซาร่าเข้าหาเมเยอร์สอย่างเป็นมิตร โดยบอกเมเยอร์สว่าเขารู้ว่าเมเยอร์สต้องมีอะไรที่ใหญ่พอจะทำให้มอร์ริสให้ไล่ซาร่าออกและจ้างเมเยอร์สแทน หลังจากซาร่าถูกไล่ออกจึงไปรับงานที่ปรึกษาปีละล้านเหรียญ ซึ่งตัวเขาเองพอใจและถือว่าเป็นการเกษียณตัวเองจากการเมือง ต่อมาการสนับสนุนจากทอมสันทำให้มอร์ริสกลายเป็นตัวแทนของพรรคไปโดยปริยาย แม้ว่าจะแพ้การเลือกตั้งหาตัวแทนที่รัฐโอไฮโอ ดัฟฟี่ที่ทำให้เมเยอร์สจนตรอกและปฏิเสธข้อเสนอสุดท้ายของมอร์ริสพยายามปั้นหน้าให้ดูดีแม้ว่าจะรู้ชัดแล้วว่าคนที่เขาทำงานให้จะต้องแพ้
เมเยอร์สในตำแหน่งผู้จัดการรณรงค์หาเสียงอาวุโส กำลังเดินทางไปสัมภาษณ์ทางโทรทัศน์กับจอห์น คิง เมื่อไอด้ามาหายังไม่ทันตั้งตัว และบอกว่าบทความต่อไปของเธอจะเกี่ยวกับเรื่องราวที่เมเยอร์สก้าวขึ้นมาถึงจุดนี้และมอบชัยชนะให้กับมอร์ริส เมเยอร์สตอบสนองด้วยการให้ รปภ. ห้ามเธอไม่ให้เข้ามาใกล้ ต่อมาเมื่อมอร์ริสกำลังกล่าวสุนทรพจน์ว่าด้วยความสำคัญของความซื่อสัตย์และศักดิ์ศรี เมเยอร์สที่ถูกถามเพื่อขอความเห็น จึงเล่าถึงเหตุการณ์ที่เกิดขึ้น
จงกั๋วซินเหวิน
จงกั๋วซินเหวิน(中國新聞;China News) เป็นชื่อที่ใช้เรียกฝ่ายข่าวของซีซีทีวี 4 ก่อตั้งขึ้นเมื่อวันที่ 10 มกราคม 2535 และเป็นตราสินค้าสำหรับรายการเชิงข่าวของ ซีซีทีวี 4 และมีคำขวัญว่า " เฉินสัวซินเหวิน จงกั๋วโบเบ้า"
ประวัติ
จงกั๋วซินเหวินได้จัดตั้งขึ้นพร้อมกับการเริ่มออกอากาศครั้งแรกของ ซีซีทีวี 4 โดยแยกมาจากฝ่ายข่าวของซีซีทีวี
มหาลัญจกรของสหรัฐ
มหาลัญจกรสหรัฐ (Great Seal of the United States) เป็นตราที่ใช้รับรองเอกสารบางประเภทที่รัฐบาลกลางสหรัฐออก ใช้งานต่อสาธารณะเป็นครั้งแรกเมื่อ ค.ศ. 1782
นับแต่ ค.ศ. 1935 เป็นต้นมา มีการใช้รูปด้านหน้าด้านหลังลัญจกรบนธนบัตรหนึ่งดอลลาร์สหรัฐ ทั้งตราประธานาธิบดีสหรัฐก็ออกแบบโดยอ้างอิงลัญจกรดวงนี้ และองค์ประกอบหลายอย่างของลัญจกรก็ปรากฏในตราหน่วยงานราชการหลายแห่ง
ประวัติ
วันที่ 4 กรกฎาคม ค.ศ. 1776 วันเดียวกับที่อาณานิคมทั้ง 13 แห่งประกาศเอกราชจากบริเตนใหญ่ สภาภาคพื้นทวีปตั้งคณะกรรการชุดแรกมาออกแบบมหาลัญจรหรือตราแผ่นดินสำหรับประเทศ สหรัฐก็เหมือนกับชาติอื่น ๆ ที่จำเป็นต้องมีสัญลักษณ์อย่างเป็นทางการของอำนาจอธิปไตยไว้ใช้กระทำตามแบบพิธีหรือประทับในสนธิสัญญาและธุรกรรมระหว่างประเทศ ในการนี้ ต้องใช้เวลา 6 ปี คณะกรรมการ 3 ชุด และผู้มีส่วนร่วม 14 คน ก่อนที่สภาสมาพันธรัฐจะอนุมัติแบบ (ซึ่งรวมถึงองค์ประกอบตามที่คณะกรรมการทั้ง 3 ชุดต่างเสนอมา) ในวันที่ 20 มิถุนายน ค.ศ. 1782
ปลาหนวดพราหมณ์หนวดเจ็ดเส้น
ปลาหนวดพราหมณ์หนวดเจ็ดเส้น หรือ ปลาหนวดพราหมณ์ ปลาน้ำกร่อยที่สามารถปรับตัวให้อยู่ในน้ำจืดได้ อยู่ในวงศ์ปลากุเรา (Polynemidae) มีส่วนหัวขนาดเล็ก ตามีขนาดเล็กอยู่เกือบสุดปลายส่วนหัวและมีเยื่อไขมันคลุม ปากกว้างมีฟันซี่เล็กละเอียดบนขากรรไกร ลำตัวแบนข้าง ครีบอกยาว ส่วนที่เป็นเส้นยาวมีความยาวมากกว่าลำตัวถึง 2 เท่า โดยเฉพาะเส้นบนมีทั้งหมดข้างละ 10 เส้น ครีบหางเว้าลึกปลายแหลม เกล็ดเล็กละเอียดมีลักษณะเป็นปากฉลาม ตัวมีสีเงินวาวอมชมพูหรือสีเนื้อ หัวสีจางอมชมพูหรือสีเนื้อ ครีบสีจาง ด้านท้องสีจาง
มีขนาดโตเต็มที่ประมาณ 10 - 15 เซนติเมตร ใหญ่สุดพบถึง 20 เซนติเมตร นิยมอยู่เป็นฝูง บางครั้งหากินด้วยการหงายท้องล่าเหยื่อ พบมากในแม่น้ำเจ้าพระยาตอนล่าง แม่น้ำบางปะกง, แม่น้ำแม่กลอง และแม่น้ำโขงตอนล่าง ในต่างประเทศพบได้จนถึงบอร์เนียวและเกาะสุมาตรา
เป็นปลาที่นิยมใช้บริโภคโดยการปรุงสดและทำปลาตากแห้ง นิยมตกเป็นเกมกีฬา อีกทั้งด้วยความสวยงามของหนวดที่ยาว ทำให้ได้รับความนิยมในแง่ของการเลี้ยงเป็นปลาสวยงามด้วย แต่เลี้ยงให้รอดได้ยากมาก เนื่องจากเป็นปลาที่เปราะบาง มักตายอย่างง่าย ๆ จึงทำให้มีราคาค่อนข้างสูงแต่ในต่างประเทศนิยมเลี้ยงเป็นปลาสวยงามเป็นอย่างมาก โดยมีราคาเฉลี่ย 500 ถึง 1,500 บาท แล้วแต่ขนาดและความสมบูรณ์ของปลา
นกจาบฝนของวิลเลียมส์
นกจาบฝนของวิลเลียมส์ (Williams's lark) หรือที่รู้จักกันในชื่อ Marsabit lark และ Williams's bush lark เป็นสปีชีส์ของนกจาบฝนในครอบครัว Alaudidae ตั้งชื่อตาม จอห์น จี. วิลเลียมส์ นักปักษีวิทยาจากอังกฤษซึ่งเป็นผู้ดูแลพิพิธภัณฑ์ Coryndon ในกรุงไนโรบี, เคนยา (ปัจจุบันเรียกว่าพิพิธภัณฑ์แห่งชาติเคนยา) ค้นพบเมื่อ 1955 นักปักษีวิทยายังคงไม่ทราบชีวิตและระบบนิเวศน์วิทยาของนกนี้
มาเลนคายาเวรา
มาเลนคายาเวรา (Ма́ленькая Ве́ра, Malenkaya Vera), เป็นภาพยนตร์จากค่าย กอร์กีฟิล์มสตูดิโอ เข้าฉายในปี 1988 กำกับโดยผู้กำกับภาพยนตร์ชาวรัสเซีย Vasili Pichul ภาพยนตร์เป็นภาพยนตร์ที่มีผู้ชมมากที่สุดในสหภาพโซเวียต ประจำปี 1988 โดยมีจำนวนผู้ชมกว่า 55 ล้านคน
ภาพยนตร์ได้รับรางวัล 6 รางวัล และได้รับการเสนอชื่ออีก 8 รางวัล โดยรางวัลที่เด่นที่สุดคือ "รางวัลนักแสดงยอดเยี่ยม" ของ Natalya Negoda ที่งาน Nika Awards ในปี 1989 ผู้กำกับภาพยนตร์ Vasili Pichul ได้รับรางวัล the Special Jury Prize ในงาน เทศกาลภาพยนตร์มอนทรีออล ประจำปี 1988 และรางวัล FIPRESCI Prize ในงาน เทศกาลภาพยนตร์เวนิส ประจำปี 1988
ศาลประชาชนสูงสุด (ประเทศจีน)
ศาลประชาชนสูงสุด (最高人民法院) เป็นศาลสูงสุดของสาธารณรัฐประชาชนจีน ทำหน้าที่พิจารณาคดีใหม่ที่กฎหมายกำหนดให้เป็นอำนาจของศาลประชาชนสูงสุด, คดีเก่าที่ถูกอุทธรณ์ขึ้นมาจากศาลประชาชนชั้นสูง, ควบคุมดูแลการบริหารงานยุติธรรมในศาลประชาชนชั้นต่างๆ (ชั้นสูง, ชั้นกลาง, ชั้นต้น) ตลอดจนมีอำนาจตีความข้อกฎหมายที่หน่วยงานต่างๆเสนอขึ้นมา บรรดาคำวินิจฉัยข้อกฏหมายของศาลประชาชนสูงสุดถือว่ามีผลบังคับใช้เสมอเป็นกฎหมาย
รัฐธรรมนูญแห่งสาธารณรัฐประชาชนจีน บัญญัติให้ศาลประชาชนสูงสุดอยู่ มีความรับผิดชอบและรายงานต่อสภาประชาชนแห่งชาติ เพื่อป้องกันมิให้องค์กรศาลทำหน้าที่เป็นเอกเทศจากส่วนการปกครอง ศาลประชาชนสูงสุดประกอบด้วยตุลาการประมาณสี่ร้อยคน และบุคลากรหกร้อยคน ประธานศาลประชาชนสูงสุดมาจากเสนอชื่อโดยประธานาธิบดี และได้รับความเห็นชอบจากสภาประชาชนแห่งชาติ
ศาลประชาชนสูงสุดมีเขตอำนาจศาลในสาธารณรัฐประชาชนจีนเฉพาะส่วนที่ไม่รวมฮ่องกงและมาเก๊าซึ่งเป็นเขตบริหารพิเศษในระบบกฎหมายแบบคอมมอนลอว์
เจ้าหญิงวิกตอเรียแห่งซัคเซิน-โคบวร์ค-ซาลเฟลด์
เจ้าหญิงวิกตอเรียแห่งซัคเซิน-โคบวร์ค-ซาลเฟลด์ พระราชชนนี (Princess Victoria of Saxe-Coburg-Saalfeld) หรือเมื่อแรกประสูติคือ มารี ลูอีส วิกตอเรีย (Marie Louise Victoria) เป็นเจ้าหญิงเยอรมันผู้ทรงเป็นพระราชมารดาในสมเด็จพระราชินีนาถวิกตอเรีย
ประวัติ
เจ้าหญิงวิกตอเรียประสูติเมื่อ 17 สิงหาคม ค.ศ. 1786 ในเมืองโคบวร์ค จักรวรรดิโรมันอันศักดิ์สิทธิ์ เป็นธิดาคนที่สี่และบุตรคนที่เจ็ดของ ฟรันซ์ ฟรีดิช อันโทน ดยุกแห่งซัคเซิน-โคบวร์ค-ซาลเฟลด์ กับ คานเตสออกัสตาแห่งร็อยส์-อีแบร์สดอร์ฟ ในปี 1803 วิกตอเรียทรงสมรสกับเจ้าชายคาร์ล เจ้าชายแห่งไลนิงเงิน มีพระบุตรสองพระองค์ ภายหลังที่พระสวามีสิ้นพระชนม์ในปี 1814 ได้ไม่นาน เจ้าหญิงชาร์ลอตต์แห่งเวลส์ ชายาในเจ้าชายเลโอโปลด์ซึ่งเป็นพระอนุชาของพระนาง ก็สิ้นพระชนม์ก่อให้เกิดวิกฤตผู้สืบราชบัลลังก์อังกฤษ สภาอังกฤษจึงจัดให้พระนางทำการสมรสกับเจ้าชายเอ็ดเวิร์ด ดยุกแห่งเคนต์และสแตรธเอิร์น พระราชโอรสในพระเจ้าจอร์จที่ 3 ทั้งสองสมรสกันในวันที่ 29 พฤษภาคม 1818 ในบาวาเรีย และอีกครั้ง 11 กรกฎาคม 1818 ในลอนดอน มีพระราชธิดาด้วยกันหนึ่งพระองค์ คือสมเด็จพระราชินีนาถวิกตอเรียแห่งสหราชอาณาจักร
แหล่งข้อมูลอื่น
17861861
คุนสท์ฟอร์เมินแดร์นาทัวร์
คุนสท์ฟอร์เมินแดร์นาทัวร์ (Kunstformen der Natur; Art Forms in Nature) เป็นหนังสือที่มีภาพพิมพ์หินและภาพพิมพ์กระดาษ จัดทำโดยแอ็นสท์ เฮ็คเคิล (Ernst Haeckel) นักชีววิทยาชาวเยอรมัน
การจัดพิมพ์
หนังสือเล่มนี้เดิมเผยแพร่เป็นชุด ชุดละ 10 รูป ในช่วง ค.ศ. 1899–1904 และเผยแพร่รวมกันเป็น 2 เล่มใน ค.ศ. 1904 มีเนื้อหาประกอบด้วยภาพพิมพ์สิ่งมีชีวิตจำนวน 100 ภาพ ภาพส่วนใหญ่มีคำบรรยายชุดแรก ๆ จากเฮ็คเคิลเอง ตลอดชีวิตการทำงานของเฮ็คเคิล มีการผลิตภาพพิมพ์กว่า 1,000 ชิ้นโดยอ้างอิงภาพร่างและภาพสีน้ำของเขา ภาพในหนังสือนี้คัดสรรมาจากภาพที่ดีที่สุดในจำนวน 1,000 ชิ้นดังกล่าว โดยมี อดอล์ฟ กลิทช์ (Adolf Giltsch) นักภาพพิมพ์หิน เป็นผู้แปลงจากภาพร่างเป็นภาพพิมพ์
อิทธิพล
คุนสท์ฟอร์เมินแดร์นาทัวร์ มีอิทธิพลมากในด้านศิลปะ สถาปัตยกรรม และการออกแบบช่วงต้นคริสต์ศตวรรษที่ 20 โดยช่วยเชื่อมช่องว่างระหว่างวิทยาศาสตร์กับศิลปะ โดยเฉพาะอย่างยิ่ง ภาพของเฮ็คเคิลยังมีอิทธิพลต่อศิลปินหลายคนที่เกี่ยวข้องกับนวศิลป์ เช่น เรเน บิเน็ต (René Binet), คาร์ล บล็อสเฟ็ลท์ (Karl Blossfeldt), ฮันส์ คริสเตียนเซน (Hans Christiansen), และเอมิล กาเล (Émile Gallé) ตัวอย่างหนึ่งที่โดดเด่นก็คือตลาดโภคภัณฑ์อัมสเตอร์ดัม (Amsterdam Commodities Exchange) ที่เฮนดริก เพทรัส เบอร์ลาจ (Hendrik Petrus Berlage) ออกแบบโดยได้รับแรงบันดาลใจบางส่วนมาจากภาพในหนังสือ คุนสท์ฟอร์เมิน นี้
ภาพ
สำหรับรุ่นแรกของแอ็นสท์ เฮ็คเคิล เป็นตัวอักษรเอียง
ท็อปนิวส์
ท็อปนิวส์ (TOP NEWS) เป็นสถานีโทรทัศน์ผ่านดาวเทียม เคเบิลทีวี และสำนักข่าวผ่านสื่อทุกช่องทางในประเทศไทย ดำเนินการโดย บริษัท ท็อปนิวส์ ดิจิทัล มีเดีย จำกัด ซึ่งก่อตั้งโดยสนธิญาณ ชื่นฤทัยในธรรม และประกอบด้วยนักข่าวหลายคนที่ลาออกจากเนชั่นทีวีเมื่อเดือนพฤศจิกายน พ.ศ. 2563 ทางช่องมักถูกโจมตีด้านการนำเสนอข่าวสาร แต่ทางช่องยืนยันว่าเสนอความจริงในทุกด้านที่จะนำไปสู่การปกป้อง 3 สถาบันหลักของประเทศ
ท็อปนิวส์ก่อตั้งในชื่อ ท็อปทีวี เมื่อเดือนธันวาคม พ.ศ. 2563 ก่อนจะเปลี่ยนมาใช้ชื่อปัจจุบันหลังเข้าสู่ พ.ศ. 2564 ระหว่างนี้พวกเขาเจรจากับสถานีโทรทัศน์ภาคพื้นดินระบบดิจิทัลหลากหลายช่องแต่ไม่สำเร็จ จึงเปิดตัวเป็นสถานีโทรทัศน์ผ่านดาวเทียมในกลางเดือนมกราคม และเริ่มออกอากาศครั้งแรกเมื่อวันที่ 1 กุมภาพันธ์ ออกอากาศโดยการเชื่อมสัญญาณที่เช่าจากช่องทีวีดี 10 ของทีวีไดเร็ค ในกล่องรับสัญญาณพีเอสไอ ช่องหมายเลข 77 เป็นหลัก และออกอากาศคู่ขนานในสื่อสังคมอีกจำนวนหนึ่ง ต่อมาท็อปนิวส์ได้ทำการเปลี่ยนหมายเลขเป็น 210
ออกจากเนชั่น
ในการประท้วงขับไล่รัฐบาลพลเอก ประยุทธ์ จันทร์โอชา เมื่อเดือนสิงหาคม พ.ศ. 2563 พบผู้สื่อข่าวของเนชั่นทีวีปกปิดสังกัดและแอบอ้างช่องอื่นในการสัมภาษณ์ผู้ชุมนุม ซึ่งเนชั่นยอมรับว่าเป็นความจริงเนื่องจากถูกกดดันในการทำหน้าที่ในฐานะสื่อที่ถูกผู้ชุมนุมมองว่าลำเอียงอย่างสุดโต่ง จากการนำเสนอข่าวสารเพื่อด้อยค่ากลุ่มผู้ชุมนุมของบุคลากรกลุ่มหนึ่งในเนชั่นทีวี จึงเกิดการดำเนินกิจกรรมของผู้บริโภคเป็นกระแสในทวิตเตอร์ด้วยแฮชแท็ก #แบนสปอนเซอร์เนชั่น เพื่อตัดรายได้และกดดันให้เนชั่นเปลี่ยนแปลงแนวทางการนำเสนอข่าว จึงเริ่มมีผู้สนับสนุนถอนออกจากเนชั่นไป ส่งผลกระทบต่อการหารายได้ของเครือเนชั่นอย่างมาก
จากผลดังกล่าวส่งผลให้เครือเนชั่นต้องปฏิรูปองค์กรในช่วงเดือนพฤศจิกายน เพื่อป้องกันการดำเนินกิจกรรมของผู้บริโภคในอนาคต โดยเริ่มจากการแต่งตั้ง อดิศักดิ์ ลิมปรุ่งพัฒนกิจ ซึ่งมีอุดมการณ์ทางการเมืองที่ขัดแย้งกับบุคลากรกลุ่มหนึ่ง มาเป็นผู้อำนวยการใหญ่ของเนชั่นทีวี ทำให้กลุ่มบุคลากรดังกล่าวลาออกจากเครือเนชั่นไป โดยเริ่มจากสนธิญาณ ที่ไปเคลื่อนไหวในสถาบันทิศทางไทยที่ตนก่อตั้งก่อนหน้านี้ ตามด้วยฉัตรชัย ภู่โคกหวาย กรรมการผู้จัดการของเนชั่น บรอดแคสติ้ง คอร์ปอเรชั่น (บริษัทในเครือเนชั่น), สันติสุข มะโรงศรี, อัญชะลี ไพรีรัก , สถาพร เกื้อสกุล , อุบลรัตน์ เถาว์น้อย , วรเทพ สุวัฒนพิมพ์ , ธีระ ธัญไพบูลย์, กนก รัตน์วงศ์สกุล และ ลักขณา รัตน์วงศ์สกุล
มีการคาดการณ์ว่าบุคลากรดังกล่าวจะไปจัดรายการที่ช่องนิว 18 (ปัจจุบันคือเจเคเอ็น 18) และเริ่มงานในวันที่ 1 ธันวาคม แต่สุดท้ายผังรายการของนิว 18 ในช่วงเดือนธันวาคม พ.ศ. 2563 ก็ยังคงเป็นรูปแบบเดิม ต่อมากนกชี้แจงว่าวันดังกล่าวกลุ่มของตนยังไม่ได้เริ่มงาน และสันติสุขได้ชี้แจงเพิ่มว่าไม่ได้เจรจากับช่องนิวส์วันตามข่าวลืออีกข่าวหนึ่ง แต่มีการเจรจากับสถานีโทรทัศน์ 4 ช่อง และมีกระแสข่าวอีกว่าพวกเขาจะไปร่วมงานที่ช่อง 9 เอ็มคอต เอชดี ตามคำชวนของบุคคลภายในรัฐบาล ทำให้สหภาพแรงงานรัฐวิสาหกิจของ บมจ.อสมท เตรียมคัดค้าน แต่อัญชะลีปฏิเสธข่าวลือดังกล่าว
ต่อมาเมื่อวันที่ 4 ธันวาคม กลุ่มดังกล่าวประกาศว่าได้สถานีโทรทัศน์เรียบร้อยแล้ว และให้รอฟังสนธิญาณแถลง โดยในวันที่ 8 ธันวาคม มีข่าวว่าผู้บริหารช่องนิว 18 ได้ขายใบอนุญาตให้กลุ่มดังกล่าวไปบริหาร และสั่งซื้อโฆษณาจากบริษัทที่มีชื่อเสียงประมาณ 6-7 บริษัท ซึ่งจะทำรายได้รวมกว่า 800 ล้านบาท และเชื่อว่าจะไม่ได้รับผลกระทบจากการดำเนินกิจกรรมของผู้บริโภค โดยเริ่มบริหารในวันที่ 21 ธันวาคม แต่เสริมสุข กษิติประดิษฐ์ บรรณาธิการบริหารข่าวของนิว 18 ในขณะนั้นปฏิเสธ เช่นเดียวกับอัญชะลีที่ต่อมาเลื่อนการเปิดตัวทีมข่าวของตนไปเป็นช่วงเดือนมกราคม พ.ศ. 2564
ท็อปทีวี
วันที่ 16 ธันวาคม พ.ศ. 2563 สนธิญาณกล่าวว่า ในเดือนมกราคม พ.ศ. 2564 จะเปิดตัวทีมงานฝ่ายข่าวของตนในนาม ท็อปทีวี (TOP TV) โดยระหว่างนี้ได้เปิดเพจเฟซบุ๊ก Top News Live ไปก่อน และจดทะเบียนจัดตั้ง บริษัท ท็อปนิวส์ ดิจิทัล มีเดีย จำกัด เมื่อวันที่ 18 ธันวาคม พ.ศ. 2563 ด้วยทุนจดทะเบียน 1,000,000 บาท เพื่อประกอบกิจการของทีมข่าวท็อปทีวี โดยมีสนธิญาณ, ฉัตรชัย และลักขณา เป็นกรรมการ ทั้งนี้ วอยซ์ทีวีได้มีบทวิเคราะห์ออกมาว่า "TOP" ในที่นี้มาจากชื่อเล่นของบุคลากรในทีมข่าว 3 คน คือ T มาจาก "ต้อย" (สนธิญาณ), O มาจาก "อุ๋ย" (ฉัตรชัย) และ P มาจาก "ปอง" (อัญชะลี) อย่างไรก็ตาม ท็อปทีวีเองก็ได้นิยามคำว่า TOP ว่ามาจากสโลแกนของตนคือ "The Truth of Power" ซึ่งแปลว่า "พลังแห่งความจริง"
ต่อมาเมื่อเข้าสู่ปี พ.ศ. 2564 ท็อปทีวีได้เปลี่ยนชื่อมาเป็นชื่อปัจจุบันคือ ท็อปนิวส์ (TOP NEWS) และเปิดรับสมัครงาน 74 ตำแหน่งเมื่อวันที่ 9 มกราคม จากนั้นเมื่อวันที่ 11 มกราคม วุฒินันท์ นาฮิม ได้ลาออกจากเนชั่นทีวีมาร่วมงานกับกนกที่ท็อปนิวส์ และในวันเดียวกันมีข่าวอีกว่า พีพีทีวี จะดึงกลุ่มท็อปนิวส์มาเช่าเวลาผลิตข่าว ส่งผลให้ฝ่ายข่าวเดิมซึ่งนำโดยเสถียร วิริยะพรรณพงศา ผู้ช่วยกรรมการผู้อำนวยการใหญ่ฝ่ายข่าวของช่องไม่พอใจ โดยหากกลุ่มท็อปนิวส์เข้ามาจริง ฝ่ายข่าวส่วนหนึ่งรวมถึงเสถียรเองจะลาออกกลับไปร่วมงานกับเนชั่นทีวี และกรุณา บัวคำศรี ผู้ประกาศข่าวคนสำคัญของพีพีทีวีได้เข้าไปเจรจากับผู้บริหารด้วยตัวเองว่าไม่ต้องการให้กลุ่มดังกล่าวเข้ามาผลิตรายการข่าวแต่ไม่สำเร็จ แต่รุ่งขึ้นคือวันที่ 12 มกราคม วรเทพได้ปฏิเสธในรายการโทรทัศน์ของช่องสุวรรณภูมิ ขณะให้สัมภาษณ์กับอัญชลีพร กุสุมภ์ ที่โทรศัพท์เข้ามา โดยกล่าวว่า ข่าวที่ออกมาข้างต้นเป็นข่าวมั่วทั้งหมด เช่นเดียวกับอัญชะลีที่โพสต์เฟซบุ๊กมีใจความว่า "จบช่องสิบแปดไม่มีช่องสามสิบหก" เป็นเชิงปฏิเสธข่าวข้างต้นเช่นกัน และให้รอติดตามในวันที่ 1 กุมภาพันธ์ ในช่องทางใหม่
วันที่ 13 มกราคม พ.ศ. 2564 สนธิญาณประกาศเปิดตัว สถานีโทรทัศน์ท็อปนิวส์ อย่างเป็นทางการ โดยยึดมั่นในการนำเสนอความจริงเพื่อปกป้อง 3 สถาบันหลักของประเทศ และกำหนดเริ่มออกอากาศตั้งแต่วันที่ 1 กุมภาพันธ์ ต่อมาสันติสุขได้เปิดเผยช่องทางการออกอากาศว่า ท็อปนิวส์จะออกอากาศในระบบโทรทัศน์ผ่านดาวเทียม โทรทัศน์ผ่านสายเคเบิล ทางช่องหมายเลข 77 และสื่อสังคมออนไลน์ที่ประชาชนให้ความนิยมอีกจำนวนหนึ่ง ทั้งนี้ อมร แต้อุดมกุล, ศิรวิฑย์ ชัยเกษม และตะวันรุ่ง เตี๋ยประดิษฐ์ ก็ได้ลาออกจากช่องนิว 18 เพื่อมาร่วมงานที่ท็อปนิวส์ด้วย
วันที่ 28 มกราคม พ.ศ. 2564 มีกระแสข่าวอีกว่า ช่อง 9 เอ็มคอต เอชดี จะดึงสัญญาณรายการ "เล่าข่าวข้น" ของธีระและกนกจากท็อปนิวส์ มาออกอากาศคู่ขนานตั้งแต่วันที่ 15 กุมภาพันธ์ ทำให้สหภาพแรงงานรัฐวิสาหกิจของ บมจ.อสมท เตรียมคัดค้านอีกครั้ง แต่อัญชะลีและกนกเองปฏิเสธทั้งคู่
ท็อปนิวส์
วันที่ 1 กุมภาพันธ์ พ.ศ. 2564 เวลา 00:01 น. สถานีโทรทัศน์ท็อปนิวส์ เปิดสถานีอย่างเป็นทางการ โดยส่งสัญญาณภาพความละเอียดสูง ในรูปแบบสตรีมมิ่งออนไลน์ ขึ้นส่งสัญญาณผ่านดาวเทียมไทยคม 6 ในรูปแบบความละเอียดมาตรฐาน ออกอากาศช่องทีวีดี 10 (TVD 10) ซึ่งออกอากาศผ่านทีวีดาวเทียมและเคเบิลทีวีทางช่องหมายเลข 77 ของบริษัท เอบีพีโอ จำกัด ในเครือทีวีไดเร็ค โดยท็อปนิวส์เช่าสัญญาณอีกต่อหนึ่ง และทางเว็บไซต์หลักของช่อง รวมทั้งเฟซบุ๊กและยูทูบในทุกรายการ และได้เริ่มออกอากาศตามผังรายการที่วางไว้ โดยมีเอกชัย ชัยเชิดชูกิจ เป็นผู้อำนวยการสถานี นอกจากนั้น รายการ "เช้าข่าวเข้ม" ได้มีการถ่ายทอดเสียงผ่านสถานีวิทยุกรมการพลังงานทหาร เอฟเอ็ม 90.5 เมกะเฮิรตซ์ โดยการออกอากาศเสียงในรูปแบบคู่ขนาน
ในวันเปิดสถานี มีผู้รับชมรายการแรกของท็อปนิวส์เฉพาะการออกอากาศสดในทุกช่องทางสื่อสังคมรวมมากกว่า 10,000 คน และตั้งแต่เริ่มเปิดสถานี สามารถทำเรตติ้งได้เป็นอันดับที่ 2 ของกลุ่มสถานีโทรทัศน์ผ่านดาวเทียมประเภท Non Must-Carry รองจากช่องบูมเมอแรง และยังเป็นอันดับที่ 1 ในหมวดข่าวสารและสาระในบางเดือนอีกด้วย
วันที่ 30 กันยายน พ.ศ. 2564 ททบ.5 แถลงข่าวเปิดตัวรายการข่าวใหม่ โดยร่วมมือกับบริษัท กาแล็กซี่ มัลติมีเดีย คอร์ปอเรชั่น จำกัด (Galaxy Multimedia Corporation : GMC) ซึ่งเป็นคนละนิติบุคคลกับท็อปนิวส์ ในการผลิตข่าว และได้ว่าจ้างผู้ประกาศข่าวจากช่องท็อปนิวส์มาเป็นผู้ประกาศข่าวทาง ททบ.5 วันละ 7 ชั่วโมง รวมถึงทำรายการออกอากาศทาง ททบ.5 อีก 3 รายการ เป็นเวลา 1 ปี เริ่มตั้งแต่วันที่ 3 มกราคม พ.ศ. 2565
คืนวันที่ 25 กุมภาพันธ์ พ.ศ. 2565 ท็อปนิวส์ย้ายอาคารปฏิบัติการจากอาคารของทีวีไดเร็ค ย่านวัชรพล ไปยังอาคารใหม่ พื้นที่ 5 ไร่ ภายในหมู่บ้านธนาซิตี้ (ถนนเทพรัตน กิโลเมตรที่ 14) ตำบลบางโฉลง อำเภอบางพลี จังหวัดสมุทรปราการ โดยได้มีเปลี่ยนผ่านด้วยการตัดสัญญาณภาพ (Switch Off) จากอาคารทีวีไดเร็ค เพื่อทำการเปิดสัญญาณ (Switch On) ที่สตูดิโอบางพลี ในคืนวันที่ 26 กุมภาพันธ์ เวลา 00:01 น. (เวลาดังกล่าวอยู่ระหว่างออกอากาศภาพยนตร์ซีรีส์จีน จูเซียน กระบี่เทพสังหาร (The Legend of Chusen) ตามผังรายการปกติของทางสถานีฯ) โดยรายการแรกที่ประเดิมใช้สตูดิโอใหม่คือรายการ "TOP ข่าวเที่ยง เสาร์-อาทิตย์"
วันที่ 28 มีนาคม พ.ศ. 2565 กาแล็กซี่ มัลติมีเดีย คอร์ปอเรชั่น ได้แจ้งขอยกเลิกสัญญาจากการร่วมผลิตข่าวให้กับ ททบ.5 ทั้งหมด และส่งคืนผู้ประกาศข่าวกลับไปให้ทำรายการที่ท็อปนิวส์ตามเดิม โดยจะออกอากาศรายการของตนเป็นวันสุดท้ายในวันที่ 31 มีนาคม พ.ศ. 2565 โดยคาดว่าสาเหตุมาจากการตัดสัญญาณของ ททบ.5 ขณะที่ผู้ประกาศข่าวนำเสนอข่าววิกฤตการณ์รัสเซีย–ยูเครน ในรายการ "เที่ยง ททบ.5" แต่ในวันที่ 31 มีนาคม พ.ศ. 2565 ททบ.5 ได้ออกแถลงการณ์ขออภัยผู้จัดรายการและผู้ชมในความไม่ต่อเนื่องจากการตัดสัญญาณดังกล่าว และจากการตรวจสอบของ ททบ.5 พบว่าเกิดจากความผิดพลาดทางเทคนิคและการสื่อสารของทีมงาน ทั้งนี้ ททบ.5 ได้เปลี่ยนมาเซ็นสัญญาผลิตรายการกับท็อปนิวส์โดยตรง และรายการทั้งหมดที่กาแล็กซี่ มัลติมีเดีย คอร์ปอเรชั่น ผลิตให้กับ ททบ.5 อยู่เดิม ยังคงออกอากาศตามปกติภายใต้สัญญาของท็อปนิวส์ตั้งแต่วันที่ 1 เมษายน พ.ศ. 2565 ทว่าการออกอากาศภายใต้สัญญาดังกล่าวดำเนินการได้เพียง 1 เดือนเท่านั้น กนกก็ประกาศทางเพจเฟซบุ๊กของตนว่าท็อปนิวส์ได้ยุติสัญญากับ ททบ.5 ตั้งแต่วันที่ 1 พฤษภาคม พ.ศ. 2565 เป็นต้นไป ตามข้อตกลงที่ทำไว้กับผู้บริหารของ ททบ.5 โดยสนธิญาณได้ชี้แจงว่าการยกเลิกสัญญาดังกล่าวมาจากการที่ ททบ.5 เป็นสถานีโทรทัศน์ของหน่วยงานของรัฐ ซึ่งมีข้อจำกัดมากมาย โดยเฉพาะการนำเสนอข่าว ทำให้ช่วงหลัง ๆ เนื้อหาที่ท็อปนิวส์นำเสนอทาง ททบ.5 นั้นมีน้ำหนักที่อ่อนลงผิดปกติ โดยท็อปนิวส์จัดรายการสดของตนในช่อง ททบ.5 เป็นวันสุดท้ายเมื่อวันที่ 29 เมษายน พ.ศ. 2565 และรายการสุดท้ายของท็อปนิวส์ที่ออกอากาศใน ททบ.5 คือรายการ "ณ ครับ" เมื่อวันที่ 30 เมษายน พ.ศ. 2565
ในวันที่ 1 กุมภาพันธ์ พ.ศ. 2566 พลเอก ประยุทธ์ จันทร์โอชา นายกรัฐมนตรี ได้เดินทางมาร่วมแสดงความยินดีในโอกาสครบรอบ 2 ปีของท็อปนิวส์ด้วยตนเอง โดยกำหนดการเดิมเขามอบหมายให้สุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงานไปแสดงความยินดีแทนตน
เจ็ดประหลาดแห่งกังหนำ
เจ็ดประหลาดแห่งกังหนำ มีบทบาทสำคัญมากในนิยายกำลังภายในของกิมย้ง เรื่องมังกรหยก
เจ็ดประหลาดแห่งกังหนำประกอบด้วย
ต่อมาเจ็ดประหลาดแห่งกังหนำขึ้นเหนือพบก๊วยเจ๋งที่มองโกลจึงรับเป็นศิษย์ ที่มองโกลเตียวอาแซ ต้องเสียชีวิตด้วยน้ำมือศพเหล็กศิษย์ทรยศของเกาะดอกท้อ จากนั้น 18 ปีเมื่อใกล้ถึงกำหนดประลอง เจ็ดประหลาดแห่งกังหนำและก๊วยเจ๋งจึงเดินทางไปเพื่อประลองกับศิษย์ของคูชู่กีบุตรของเอี้ยทิซิม เจ็ดประหลาดแห่งกังหนำต้องมาวุ่นวายในยุทธภพอีกครั้งเกี่ยวข้องกับบุญคุณความแค้นของบรรดายอดฝีมือมากมายจนท้ายที่สุด จูชง, หันปอกือ, น่ำฮียิ้น, ช้วนกิมฮวด, หันเสียวย้ง ถูกอาวเอี๊ยงฮงและเอี้ยคังลอบสังหารบทเกาะดอกท้อ ส่วนกัวเต็งอักหนีรอดมาได้และเข้าใจว่าเป็นฝีมือของอึ้งเอี๊ยะซือ จนเกิดผิดใจแต่ก็ผ่านพ้นไปได้ด้วยดีในที่สุด
ในมังกรหยกภาคเอี้ยก้วยจ้าวอินทรีย์ กัวเต็งอักเป็นคนบอกเรื่องความชั่วของเอี้ยคังให้กับเอี้ยก้วยได้รู้ จนความแค้นของเอี้ยคังกับก๋วยเจ๋งสิ้นสุดลง